Un cunoscut retailer din Europa vine în România. Comercializează unele dintre cele mai mari branduri
Cel mai mare retailer de îmbrăcăminte, încățăminte și echipamente sportive din Marea Britanie va ajunge în România.
Este vorba despre magazinul Sports Direct, deținut de unul dintre cei mai bogați oameni din Regatul Unit, respectiv miliardarul Mike Ashley, scrie Profit.ro.
La nivel global, brandul are peste 715 magazine - 500 în Marea Britanie și 170 în Uniunea Europeană -, peste 20.000 de angajați și aproximativ 120.000 produse, 1.000 categorii și 700 de mărci.
Mike Ashley, deținătorul brandului, este creditat de Forbes cu o avere de 5,2 miliarde dolari. Timp de 10 ani, el a fost proprietarul clubului de fotbal Newcastle.